Krimuldas vidusskola

Krimuldas vidusskola ir vispārizglītojoša Siguldas novada mācību iestāde, kas atrodas Skolas ielā 11, Raganā, Krimuldas pagastā.

 Vēsture 
Krimuldas skola pastāvējusi jau Zviedru Vidzemes laikā 17. gadsimtā. 1706. gadā Krimuldas skolā mācījās 10 skolēni, 1726. gadā skolas ēka nodega. 1822. gadā vāca ziedojumus Krimuldas draudzes skolas izveidei, un pēc pāris gadiem mācības uzsāka 24 zemnieku zēni. 1849. gadā pieminēta arī Ķizbeles meiteņu skola, kuru ap 1830. gadu dibināja Marija Līvena, dzimusi Anrepa. Laikraksts “Latviešu Avīzes” 1853. gadā rakstīja, ka Kiršpēles skrīvskolā liek puišus vien, bet valsts skolā puišus un meitenes, un skolmeistera sieva meitas māca adīt un šūt glītāki. Krimuldas pagastā bija šādas pagastskolas: Englārtes Gavēņu skola (celta 1870. gadā), Krimuldas Silakreču skola (1872. gadā), Jērkules skola (1872. gadā), Lēdurgas-Lodes skola (1871. gadā), Inciema skola (1871. gadā), Turaidas skola (1875. gadā), Aijažu skola (1876. gadā), kā arī jauna Lēdurgas draudzes skola līdzās nodegušajai draudzes skolai 1872. gadā. Laikrakstā “Mājas Viesis” 1882. gadā kāds dzimtenes apceļotājs rakstīja: Apmeklēju draudzes skolas Lēdurgā un Straupē un pagasta skolas Lēdurgā, Inciemā, Turaidā, Krimuldā un Lielstraupē…. Krimuldas un Turaidas pagastskolas ir nesen kā uzbūvētas, pirmā ir koka, otrā mūra ēka. Boksterēt mājās vai skolas solā? Vija Stikāne KRIMULDAS NOVADA VĒSTIS Nr. 15 (474), SEPTEMBRIS (2015) 

Tagadējo skolas ēku (arhitekts G. Nikolajevs, interjeriste A. Zoldnere) no 1982. gada 24. decembra līdz 1985. gada 1. septembrim uzbūvēja saimniecības "Krimulda" 40 būvbrigādes vīri. Atmodas kustības laikā 1988. gadā skolas ēku iesvētīja.
2005. gadā Krimuldas vidusskolas ēku siltināja.

 Izglītības programmas 
Mācības notiek no 1. līdz 12. klasei.
 Pamatizglītības programma (21011111)
 Vispārējās vidējās izglītības vispārizglītojošo virziena programma (31016011):
 vide un uzņēmējdarbība
 radošā pašizpausme
 Speciālās pamatizglītības programma izglītojamajiem ar mācīšanās traucējumiem (21015611)
 Speciālās pamatizglītības programma izglītojamajiem ar garīgās attīstības traucējumiem (21015811)

 Direktori 
DirektorsLaiksVija Biseniece1985—2005Rita Erdmane2005—2023Danute Staka2023—pašlaik

 Skolas simbolika 
Krimuldas vidusskolai ir sava simbolika — karogs, himna, logo. Skolas darba pamatā ir Rūdolfa Blaumaņa vārdi: “Mans zelts ir mana tauta, mans gods ir viņas gods”, kuri ir ieausti skolai dāvinātajā gobelēnā.
Komponists Imants Kalniņš skolas atklāšanai sacerēja mūziku, kas kļuva par skolas himnu. 1995. gadā Kaspars Dimiters uzrakstīja tekstu skolas himnai. 
 Himna 
Lai dzīva saule mirdz

Pār ceļu, kur iet mana sirds.

Iet jauno tāli jaust,

Kas man ar manu Skolu aust.

Lai manas acis zied

No Skolas, kas caur mani iet.

Velk baltu staru krīts,

Es topu gaismas piepildīts.

Lai Dieva svētīts skolotājs,

Kas mani skolo Latvijai.

Es solos skoloties no sirds,

Lai vieda mana tauta ir.

 Peldbaseins 
1986. gada 5. martā atklāja skolas peldbaseinu, kuru rekonstruēja 2004. gadā. Peldbaseins ir pašvaldības dibinātās Krimuldas vidusskolas struktūrvienība. Skolas peldbaseinā ir četru celiņu 25 m baseins, mazais relaksācijas baseins un divas pirtis. Baseinu galvenokārt apmeklē Krimuldas vidusskolas audzēkņi, kā arī novada iedzīvotāji, baseinu iecienījuši apmeklētāji no kaimiņu novadiem. Peldbaseinu izmanto arī Sējas pamatskolas un Murjāņu Sporta ģimnāzijas skolēni.

 Skolā mācījušies 

 Mārtiņš Šics (1950), ārsts un politiķis
 Jānis Vimba (1979), aktieris un režisors

 Atsauces 

Kategorija:Vidusskolas Latvijā